LPN เด้ง 5% นิวไฮรอบ 2 เดือน ทะลุเป้า 5 บ. โบรกฯยังแนะ “ซื้อ” ชูเทคนิคสวย
LPN เด้ง 5% นิวไฮรอบ 2 เดือน ทะลุเป้า 5 บ. โบรกฯยังแนะ "ซื้อ" ชูเทคนิคสวย โดย ล่าสุด ณ เวลา 15.39 น. ราคาอยู่ที่ 5 บาท บวก 0.24 บาท หรือ 5.04% สูงสุดที่ 5.05 บาท ต่ำสุดที่ 4.78 บาท ด้วยมูลค่าซื้อขาย 85.54 ล้านบาท
13 ม.ค. 2563

ผู้สื่อข่าวรายงานว่า บริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN ล่าสุด ณ เวลา 15.39 น. อยู่ที่ 5 บาท บวก 0.24 บาท หรือ 5.04% สูงสุดที่ 5.05 บาท ต่ำสุดที่ 4.78 บาท ด้วยมูลค่าซื้อขาย 85.54 ล้านบาท

ทั้งนี้ ราคาหุ้นปรับตัวเพิ่มขึ้นทำจุดสูงสุดในรอบ 2 เดือน นับตั้งแต่ราคาหุ้นอยู่ที่ระดับ 5.05 บาท เมื่อวันที่ 6 พ.ย.2562
ด้าน บล.เอเซีย พลัส ระบุในบทวิเคราะห์ (9 ม.ค.2563) แนะนำ Follow Buy LPN ที่ 4.70 บาท เป้าทำกำไรที่ 5.00 บาท และ Cut Loss ที่ 4.56 บาท โดยก่อนหน้านี้ เกิดสัญญาณ Bullish Divergence จาก MACD สะท้อน Downside เริ่มจำกัดและอยู่ในช่วงปลายของแนวโน้มขาลง โดยล่าสุด MACD ยังให้สัญญาณบวกจากการตัดขึ้นเหนือแกนศูนย์
ทั้งนี้ ในเชิง Price Action ราคาฟื้นตัวขึ้นมายืนเหนือ EMA 30 วัน ประกอบกับสัญญาณ Golden Cross ระหว่าง EMA 10 และ 30 วัน สนับสนุน จึงคาดว่าจะเห็นการฟื้นตัวขึ้นได้ในระยะสั้น โดยประเมินแนวต้านถัดไปไว้ที่ 4.80 (High วันที่ 26 พ.ย. 62) และ 5.00 (แนวต้านจิตวิทยา) บาท ตามลำดับ